《己巳秋病剧友人袁次立文士也兼攻医每药余辄中病病幸获瘳赋此志谢》
明代·韩日缵

一病几逾月，濒危独仗君。枯羸资药力，意气借兰芬。

深洞六微理，还兼七发文。吾哀嗟日暮，犹得藉馀醺。

作者简介：明广东博罗人，字绪仲。万历三十五年进士，除检讨。累迁至礼部尚书。时宦官用权，人皆畏其凶焰，独日缵坦然处之。后充经筵讲官，得熹宗称善。卒谥文恪。